A pandémia utáni digitalizált világ lehetőségeit vitatják meg az idei think.BDPST konferencián

Milyen szinten áll Magyarország az e-kormányzás tekintetében? Mit jelent a “jó kormányzás” és milyen szerepe van az egyének részéről a digitális tudatosságnak? Hogyan érdemes kezelnünk az álhíreket? Számos érdekes kérdés mellett ezekre is választ kaphatunk a közép-európai régió legfontosabb innovációs fórumán. Az idén hatodik alkalommal megrendezett think.BDPST konferencia ezúttal is ismert nemzetközi és hazai szakértőkkel várja az érdeklődőket online közvetítéssel is október 14-én.